CELEX: 32005R1182
Language: mt
Date: 2005-07-18 00:00:00
Title: Regolament tal-Kunsill (KE) Nru 1182/2005 tat- 18 ta' Lulju 2005 li jadotta miżuri awtonomi u transitorji li ssir kwota ta' tariffa Komunitarja għall-importazzjoni ta' annimali bovini ħajjin li joriġinaw mill-Isvizzera

258             MT               Il-Ġurnal Uffiċjali ta’ l-Unjoni Ewropea                  12.12.2008

32005R1182

22.7.2005                     IL-ĠURNAL UFFIĊJALI TA’ L-UNJONI EWROPEA                         L 190/1

                     REGOLAMENT TAL-KUNSILL (KE) Nru 1182/2005

                                       tat-18 ta’ Lulju 2005

       li jadotta miżuri awtonomi u transitorji li ssir kwota ta' tariffa Komunitarja għall-
               importazzjoni ta' annimali bovini ħajjin li joriġinaw mill-Isvizzera

IL-KUNSILL TA’ L-UNJONI EWROPEA,

Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 133
tiegħu,

Wara li kkunsidra l-proposta mill-Kummissjoni,
 ---pagebreak--- 12.12.2008       MT                Il-Ġurnal Uffiċjali ta’ l-Unjoni Ewropea                          259

Billi:

(1)       Wara l-adeżjoni tar-Repubblika Ċeka, l-Estonja, Ċipru, il-Latvja, il-Litwanja, l-Ungerija,
          Malta, il-Polonja, is-Slovenja u s-Slovakkja ma' l-Unjoni Ewropea, il-Komunità Ewropea u
          l-Konfiderazzjoni Svizzera qablu fis-Summit bilaterali fid-19 ta' Mejju 2004 dwar il-
          prinċipju li l-flussi kummerċjali skond il-preferenzi mogħtija qabel taħt l-arranġamenti
          bilaterali bejn l-Istati Membri l-ġodda u l-Isvizzera għandhom jinżammu wara t-tkabbir ta'
          l-Unjoni Ewropea. Għalhekk, il-Partijiet qablu li jipproċedu bil-modifiki ta' konċessjonijiet
          ta' tariffi fil-qafas tal-Ftehim bejn il-Komunità Ewropea u l-Konfederazzjoni Svizzera dwar
          il-kummerċ fil-prodotti agrikoli1 (minn hawn 'il quddiem imsejjaħ il-"Ftehim"), li daħal fis-
          seħħ fl-1 ta' Ġunju 2002. Il-modifiki ta' dawn il-konċessjonijiet, li huma elenkati fl-
          Annessi 1 u 2 tal-Ftehim, jinkludu partikolarment il-ftuħ ta' kwota ta' tariffa Komunitarja
          għall-importazzjoni ta' annimali bovini ħajjin ta' piż li jeċċedi 160 kg.

1
         ĠU L 114, 30.4.2002, p. 132.
 ---pagebreak--- 260           MT                Il-Ġurnal Uffiċjali ta’ l-Unjoni Ewropea                     12.12.2008

(2)    Il-Partijiet attwaw miżuri awtonomi, miftuħin fil-Konfederazzjoni Svizzera u sat-30 ta'
       Ġunju 2005 fil-Komunità Ewropea, fir-rigward ta' importazzjonijiet ta' bovini ħajjin.
       Madankollu, il-proċeduri biex tiġi adottata b'mod bilaterali deċiżjoni biex jiġu emendati l-
       Annessi 1 u 2 tal-Ftehim għadhom ma tlestewx fil-Konfederazzjoni Svizzera. Biex jiġi
       żgurat li benefiċċju ta' kwota jkun disponibbli sad-dħul fis-seħħ ta' l-imsemmija deċiżjoni
       sa l-aħħar ta' l-2005, hu xieraq li tinfetaħ, fuq bażi awtonoma u transitorja, konċessjoni ta'
       kwota ta' tariffa oħra sal-31 ta' Diċembru 2005 taħt l-istess kondizzjonijiet bħal dawk
       previsti bir-Regolament tal-Kunsill (KE) Nru 1922/2004 tal-25 ta' Ottubru 2004 li jadotta
       miżuri awtonomi u transitorji biex tinfetaħ kwota ta' tariffa Komunitarja għall-
       importazzjonijiet ta' annimali bovini ħajjin li joriġinaw mill-Isvizzera1.

(3)    Regoli dettaljati għall-implmentazzjoni ta' dan ir-Regolament u, b'mod partikolari, id-
       dispożizzjonijiet meħtieġa għall-maniġġar ta' kwoti għandhom jiġu adottati skond id-
       dispożizzjonijiet ta’ l-Artikolu 32 tar-Regolament tal-Kunsill (KE) Nru 1254/1999 tas-17
       ta' Mejju 1999 dwar l-organizzazzjoni komuni tas-suq fiċ-ċanga u l-laħam tal-vitella2.

(4)    Biex ikunu eliġibbli għall-benefiċċju ta' dawn il-kwoti ta' tariffi, il-prodotti għandhom
       joriġinaw fl-Isvizzera b'konformità mar-regoli msemmija fl-Artikolu 4 tal-Ftehim.

(5)    Minħabba l-urġenza tal-kwistjoni, huwa imperattiv li tingħata eċċezzjoni għall-perijodu ta'
       sitt ġimgħat imsemmi fil-paragrafu I(3) tal-Protokoll dwar ir-rwol tal-Parlamenti
       nazzjonali fl-Unjoni Ewropea, anness mat-Trattat dwar l-Unjoni Ewropea u mat-Trattati li
       jistabbilixxu l-Komunitajiet Ewropej,

ADOTTA DAN IR-REGOLAMENT:

1
      ĠU L 331, 5.11.2004, p. 7.
2
      ĠU L 160, 26.6.1999, p. 21. Ir-Regolament kif emendat l-aħħar bir-Regolament tal-
      Kummissjoni (KE) Nru. 1899/2004 (ĠU L 328, 30.10.2004, p. 67).
 ---pagebreak--- 12.12.2008      MT                Il-Ġurnal Uffiċjali ta’ l-Unjoni Ewropea                          261

                                               Artikolu 1

1.       Kwota ta' tariffa Komunitarja bla dazju hi b'hekk miftuħa fuq bażi awtonoma u transitorja
         għall-perijodu mid-data tad-dħul fis-seħħ ta' dan ir-regolament sal-31 ta' Diċembru 2005
         għall-importazzjoni ta' 2 300 ras ta' kwalunkwe annimal bovin ħaj li joriġina fl-Isvizzera li
         jiżen aktar minn 160 kg, li jaqa' taħt il-kodiċi NM 0102 90 41, 0102 90 49, 0102 90 51,
         0102 90 59, 0102 90 61, 0102 90 69, 0102 90 71 jew 0102 90 79.

2.       Ir-regoli ta' oriġini applikabbli għall-prodotti msemmija fil-paragrafu 1 għandhom ikunu
         dawk previsti fl-Artikolu 4 tal-Ftehim.

                                               Artikolu 2

Ir-regoli dettaljati għall-implimentazzjoni ta' dan ir-Regolament għandhom jiġu adottati skond id-
dispożizzjonijiet stabbiliti fl-Artikolu 32 tar-Regolament (KE) Nru 1254/1999.
 ---pagebreak--- 262             MT                Il-Ġurnal Uffiċjali ta’ l-Unjoni Ewropea                 12.12.2008

                                               Artikolu 3

Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f’Il-Ġurnal
Uffiċjali ta' l-Unjoni Ewropea.

Dan ir-Regolament għandu jorbot fl-intier tiegħu u japplika direttament fl-Istati Membri kollha.

Magħmul fi Brussell, 18 ta’ Lulju 2005.

                                              Għall-Kunsill
                                              Il-President

                                            M. BECKETT